ওসমানীনগর প্রতিনিধি:: সিলেটের ওসমানীনগরে মা দীপু কামলাকার(৩৬) তার ছেলে বিকাশ মালাকার(৮) হত্যার মূল পরিকল্পনাকারী ঘাতক রিয়াজকে (১৯) গ্রেফতার করেছে ওসামনীনগর থানা পুলিশ। আজ (বৃহস্পতিবার) সকালে অভিযান চালিয়ে নেত্রকোনার জেলার কেন্দুয়া থেকে রিয়াজকে গ্রেফতার করেন মামলার তদন্তকারী কর্মকর্তা ওসমানীনগর থানার ওসি(তদন্ত) এসএম মাইন উদ্দিন। ঘাতক রিয়াজ ময়মনসিংহ জেলার গৌরীপুর উপজেলার কালিজুরি রশিদ চেয়ারম্যানের বাড়ি গ্রামের আবুল ওরফে হাবুল মিয়ার ছেলে। সে সিলেটের ওসমানীনগরের গোয়ালাবাজার ইউপির গদিয়াচর গ্রামের লেবু মিয়ার কলোনিতে ভাড়াটিয়া হিসেবে দীর্ঘদিন থেকে বসবাস করে আসছিল। নিহত দীপু মালাকারের সাথে রিয়াজের দীর্ঘ দিনের সখ্যতা ছিল।